Kontrol, komfort og et stort sweetspot Babolat Wizard AXS er udviklet til begynderen og den let øvede pickleballspiller, der ønsker et letspillet bat med fokus på kontrol, stabilitet og en tryg fornemmelse i boldtræffet. Med en vægt på kun ca. 215 gram er Wizard AXS let at håndtere og hurtigt at få på plads. Samtidig giver den brede Widebody-form et stort sweetspot, der gør battet mere tilgivende, når bolden ikke rammes helt perfekt. Resultatet er et bat, der gør det lettere at holde bolden i spil, skabe længere dueller og opbygge sikkerhed og kontrol på banen. Det er netop disse egenskaber, Babolat har haft fokus på med Wizard AXS. RPM Grit – spin gjort lettere Wizard AXS er udstyret med Babolats RPM Grit Technology, hvor overfladen har en struktureret og ru finish. Babolat anvender en textured paint med maksimal tilladt ruhed efter USA Pickleballs regler. Den ru overflade giver et bedre greb i bolden og hjælper med at skabe spin – både når du arbejder med topspin og slice. Det gør det lettere at variere dine slag, holde bolden lav og begynde at arbejde mere aktivt med placering og spin, efterhånden som dit spil udvikler sig. Widebody – større sweetspot og mere kontrol Den brede form er en af de helt store styrker ved Wizard AXS. Med en bredde på 209 mm / 8,25" får du en stor slagflade og dermed et større sweetspot. Det giver mere stabil og ensartet kontakt med bolden og gør battet mere tilgivende. Den 13 mm Polypropylene Honeycomb Core giver samtidig en direkte og responsiv følelse, mens den lave vægt gør battet nemt at manøvrere – særligt i de hurtige dueller ved køkkenlinjen. Et oplagt bat til at udvikle dit spil Wizard AXS handler ikke om maksimal power. Her er fokus i stedet på at gøre spillet nemmere og mere kontrollerbart. Det gør modellen særligt interessant til nye spillere, som ønsker et kvalitetsbat, de kan udvikle deres spil med. Du får kontrol og et stort sweetspot, men samtidig en spinvenlig overflade, så der er mulighed for at arbejde med flere tekniske elementer, efterhånden som niveauet stiger. Babolats PF Handle – Perfect Feel Handle er inspireret af håndtagene på deres tennisbat og udviklet til at give en god balance mellem komfort og føling. Battet er desuden forsynet med en solid Edge Guard, der beskytter kanten mod slag og kontakt med banen. Babolat Wizard AXS er et oplagt valg til begynderen og den let øvede spiller, der prioriterer kontrol, et stort sweetspot og et let bat, der er nemt at spille med. Specs Brand: Babolat Model: Wizard AXS Spillertype: Begynder / let øvet Spillestil: Control / Touch Form: Widebody Længde: 400 mm / 15,75" Bredde: 209 mm / 8,25" Tykkelse: 13 mm Vægt: 215 g ± 5 g / 7,6 oz Overflade: Rough Paint Overfladeteknologi: RPM Grit Kerne: Polypropylene Honeycomb Core Kantbeskyttelse: Edge Guard Greblængde: 5,3" Grebsomkreds: 4" Håndtag: PF Handle – Perfect Feel Handle Farve: Green / White USAPA Approved